**বিজয় শঙ্কর** (তামিল: விஜய் சங்கர்; জন্ম: ২৬ জানুয়ারি, ১৯৯১) তামিলনাড়ুর তিরুনেলভেলি এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করছেন তিনি। দলে তিনি মূলতঃ অল-রাউন্ডার হিসেবে খেলে থাকেন। ডানহাতে মাঝারিসারিতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী।

শৈশবকাল
-------

কিশোর অবস্থায় আবদ্ধ ঘেরা জালে স্বীয় পিতা ও তামিলনাড়ুর নিম্ন বিভাগের ক্রিকেটে অংশগ্রহণকারী ভ্রাতা অজয়ের সহায়তায় অনুশীলন করতেন। ২০ বছর বয়স হবার পূর্ব-পর্যন্ত অফ স্পিন বোলিং করতেন। এর পরপরই অতিরিক্ত স্পিন নির্ভর তামিলনাড়ু দলে মিডিয়াম পেস বোলারের ভূমিকায় অবতীর্ণ হন। মাঝারিসারির ডানহাতি ব্যাটসম্যান বিজয় শঙ্কর তার কার্যকরী মিডিয়াম পেস বোলিং দলে বেশ ভূমিকা রাখে।

প্রথম-শ্রেণীর ক্রিকেট
---------------------

২০১২ সাল থেকে ঘরোয়া প্রথম-শ্রেণীর ভারতীয় ক্রিকেটে তামিলনাড়ুর প্রতিনিধিত্ব করছেন। ১ ডিসেম্বর, ২০১২ তারিখে নাগপুরে বিদর্ভের বিপক্ষে অভিষিক্ত হন তিনি। খেরায় ৬৩ রানে অপরাজিত ছিলেন ও দুই উইকেট লাভ করেন। মাঝামাঝি অবস্থানে ব্যাট হাতে মাঠে নামতেন।

২০১৪-১৫ মৌসুমে স্বর্ণালী সময় অতিবাহিত করেন। এ মৌসুমে তামিলনাড়ু দলের অন্যতম প্রধান খেলোয়াড় হিসেবে অগ্রযাত্রায় বেশ সহায়তা করে। তবে, এ মৌসুমে বলের তুলনায় প্যাড পরিধান করেই অগ্রসর হয়েছেন বেশি। বল উঠিয়ে মারতেই বেশি স্বাচ্ছন্দ্যবোধ করেন তিনি। মৌসুমে শেষে ৫৭.৭০ গড়ে ৫৭৭ রান তুলেছিলেন। তবে, এর পরপরই আঘাতের কবলে পড়েন। রঞ্জী ট্রফি প্রতিযোগিতার নক-আউট পর্বে দুইবার ম্যান অব দ্য ম্যাচের পুরস্কার লাভ করেছিলেন তিনি। তন্মধ্যে, বিদর্ভের বিপক্ষে কোয়ার্টার ফাইনালে ১১১ ও ৮২ রান তুলেন। খেলাটি ড্রয়ে পরিণত হলেও প্রথম ইনিংসে এগিয়ে থাকার সুবাদে তামিলনাড়ু দল পরবর্তী রাউন্ডে উপনীত হয়েছিল। একইভাবে সেমি-ফাইনালে ৯১ রান তোলার পাশাপাশি ২/৪৭ পান। এ খেলায়ও প্রথম ইনিংসে শ্রেষ্ঠত্ব প্রদর্শনের কারণে তার দল ফাইনালে খেলার সুযোগ পায়। মুম্বইয়ে অনুষ্ঠিত চূড়ান্ত খেলায় কর্ণাটকের বিপক্ষে ৫ ও ১০৩ রান এবং ১/৯২ পান। তবে, প্রতিপক্ষীয় দল ইনিংস ব্যবধানে জয় পেলে তামিলনাড়ুর শিরোপা হাতছাড়া হয়ে যায়।

অক্টোবর, ২০১৮ সালে দেওধর ট্রফি প্রতিযোগিতায় ভারত ‘গ’ দলের সদস্যরূপে নামাঙ্কিত হন। ঐ প্রতিযোগিতায় তিনি তিন খেলায় অংশ নিয়ে সাতটি উইকেট পান ও শীর্ষস্থানীয় উইকেট শিকারীতে পরিণত হন। পরের মাসেই ২০১৮-১৯ মৌসুমের রঞ্জী ট্রফিতে পর্যবেক্ষণে থাকা আটজন খেলোয়াড়ের একজন ছিলেন।

ইন্ডিয়ান প্রিমিয়ার লীগ
------------------------

বিশেষ প্রাধিকারপ্রাপ্ত দল চেন্নাই সুপার কিংস, সানরাইজার্স হায়দ্রাবাদ, দিল্লি ডেয়ারডেভিলসের পক্ষে ইন্ডিয়ান প্রিমিয়ার লীগে খেলেছেন বিজয় শঙ্কর। ২০১৬ সালের আইপিএল নিলামে সানরাইজার্স হায়দ্রাবাদের সদস্য হন। তন্মধ্যে, ২০১৪ সালে চেন্নাই সুপার কিংসের পক্ষে একটি ও ২০১৭ সালে সানরাইজার্স হায়দ্রাবাদের পক্ষে চারটি খেলায় অংশ নিয়েছিলেন।

১৩ মে, ২০১৭ তারিখে গুজরাত লায়ন্সের বিপক্ষে ব্যাট হাতে ব্যক্তিগত সর্বোচ্চ অপরাজিত ৬৩ রানের ইনিংস খেলেন। জানুয়ারি, ২০১৮ সালে আইপিএলের নিলামে দিল্লি ডেয়ারডেভিলসের পক্ষে চুক্তিবদ্ধ হন।

২০১৯ সালের আইপিএলে সানরাইজার্স হায়দ্রাবাদে চলে যান। ২০১৯ সালের ইন্ডিয়ান প্রিমিয়ার লীগ প্রতিযোগিতাকে ঘিরে আন্তর্জাতিক ক্রিকেট কাউন্সিল (আইসিসি) আটজন পর্যবেক্ষণে থাকা একজন খেলোয়াড় হিসেবে তাকে তালিকায় রাখে।

আন্তর্জাতিক ক্রিকেট
-------------------

ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ভারত এ দলের পক্ষে খেলার জন্যে আহুত হন। অভিষেক ঘটা প্রথম খেলাতেই অস্ট্রেলিয়া এ দলের বিপক্ষে গুরিন্দার সান্ধু, অ্যান্ড্রু ফেকেট, শন অ্যাবট ও স্টিভ ও’কিফের ন্যায় বোলারদের মোকাবেলা করে অপরাজিত অর্ধ-শতকের দায়িত্বশীল ইনিংস উপহার দেন। এছাড়াও, দক্ষিণ আফ্রিকা এ দলের বিপক্ষেও বেশ ভালো খেলেন। এভাবেই তিনি প্রকৃতমানের অল-রাউন্ডারে পরিণত হন। ব্যাটিংয়ের পাশাপাশি মাঝে-মধ্যেই কার্যকরী বোলিং করেন।

২০ নভেম্বর, ২০১৭ তারিখে শ্রীলঙ্কার বিপক্ষে টেস্ট সিরিজ খেলার জন্যে ভুবনেশ্বর কুমারের স্থলাভিষিক্ত হন তিনি। তবে, কোন টেস্টেই অংশগ্রহণের সুযোগ হয়নি বিজয় শঙ্করের। ফেব্রুয়ারি, ২০১৮ সালে কলম্বোয় অনুষ্ঠিত নিদাহাস ট্রফি প্রতিযোগিতাকে ঘিরে রোহিত শর্মার অধিনায়কত্বে ভারতের টুয়েন্টি২০ আন্তর্জাতিক (টি২০আই) দলে তাকে অন্তর্ভুক্ত করা হয়। ৬ মার্চ, ২০১৮ তারিখে শ্রীলঙ্কার বিপক্ষে টি২০আইয়ে অভিষেক ঘটে তার। দ্বিতীয় খেলায় আম্পায়ার সিদ্ধান্ত পর্যালোচনা পদ্ধতির সহায়তা নিয়ে বাংলাদেশের মুশফিকুর রহিমকে আউটের মাধ্যমে প্রথম টি২০আই উইকেট পান। ঐ খেলায় তিনি ২/৩২ বোলিং পরিসংখ্যান দাঁড় করিয়ে ভারতকে ৬ উইকেটের বিজয় এনে দেন ও প্লেয়ার অব দ্য ম্যাচের পুরস্কার লাভ করেন।

অস্ট্রেলিয়া গমন, ২০১৭
----------------------

টেলিভিশন অনুষ্ঠানে বিতর্কিত মন্তব্যের কারণে হার্দিক পাণ্ড্যকে খেলায় সাময়িক নিষেধাজ্ঞা প্রদান করা হলে জানুয়ারি, ২০১৯ সালে তার স্থলাভিষিক্ত হন বিজয় শঙ্কর। এরফলে অস্ট্রেলিয়া সফরে তিনি ওডিআই সিরিজের বাদ-বাকী দুই খেলা ও ২০১৮-১৯ মৌসুমে নিউজিল্যান্ড সফরে সীমিত ওভারের সিরিজ খেলার সুযোগ পান। ১৮ জানুয়ারি, ২০১৯ তারিখে মেলবোর্ন ক্রিকেট গ্রাউন্ডে ওডিআই সিরিজের তৃতীয় খেলায় স্বাগতিক অস্ট্রেলিয়ার বিপক্ষে ওডিআইয়ে অভিষেক ঘটে তার।

৫ মার্চ, ২০১৯ তারিখে নাগপুরের বিদর্ভ ক্রিকেট অ্যাসোসিয়েশন স্টেডিয়ামে সফরকারী অস্ট্রেলিয়ার বিপক্ষে খেলেন। ব্যাট হাতে ৪৬ রান করেন। মার্কাস স্টইনিসকে আউট করে প্রথম ওডিআই উইকেট পান। এরপর খেলার শেষ ওভারে অ্যাডাম জাম্পাকে আউট করে ভারতকে নাটকীয়ভাবে ৮ রানের জয় এনে দেন।

ক্রিকেট বিশ্বকাপ, ২০১৯
----------------------

১৫ এপ্রিল, ২০১৯ তারিখে ভারতীয় ক্রিকেট নিয়ন্ত্রণ বোর্ড (বিসিসিআই) ক্রিকেট বিশ্বকাপকে ঘিরে ১৫-সদস্যের খেলোয়াড়ের তালিকা প্রকাশ করে। বিরাট কোহলি’র নেতৃত্বাধীন ঐ দলে লোকেশ রাহুল ও দিনেশ কার্তিকের সাথে তাকে দলের অন্যতম সদস্যরূপে অন্তর্ভুক্ত করা হয়।

তথ্যসূত্র
---------

1. ↑  "Final, Ranji Trophy at Mumbai, Mar 8-12 2015"। ESPNcricinfo। ৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।
2. ↑  "Rahane, Ashwin and Karthik to play Deodhar Trophy"। *ESPN Cricinfo*। সংগ্রহের তারিখ ১৯ অক্টোবর ২০১৮।
3. ↑  "Deodhar Trophy, 2018/19: Most wickets"। *ESPN Cricinfo*। সংগ্রহের তারিখ ২৭ অক্টোবর ২০১৮।
4. ↑  "Eight players to watch out for in Ranji Trophy 2018-19"। *ESPN Cricinfo*। সংগ্রহের তারিখ ৩ নভেম্বর ২০১৮।
5. ↑  "Pepsi Indian Premier League, 37th match: Chennai Super Kings v Rajasthan Royals at Ranchi, May 13, 2014"। ESPNcricinfo। সংগ্রহের তারিখ ১ মার্চ ২০১৫।
6. ↑  "All you need to know about Vijay Shankar"। *The Hindu*। ২১ নভেম্বর ২০১৭। সংগ্রহের তারিখ ২১ নভেম্বর ২০১৭।
7. ↑  "53rd match (D/N), Indian Premier League at Kanpur, May 13 2017"। ESPNcricinfo। সংগ্রহের তারিখ ২১ নভেম্বর ২০১৭।
8. ↑  "List of sold and unsold players"। *ESPN Cricinfo*। সংগ্রহের তারিখ ২৭ জানুয়ারি ২০১৮।
9. ↑  "Indian Premier League 2019: Players to watch"। *International Cricket Council*। সংগ্রহের তারিখ ১৯ মার্চ ২০১৯।
10. ↑  "Bhuvneshwar, Dhawan released from India Test squad"। *ESPN Cricinfo*। ২০ নভেম্বর ২০১৭। সংগ্রহের তারিখ ২০ নভেম্বর ২০১৭।
11. ↑  "Rohit Sharma to lead India in Nidahas Trophy 2018"। *BCCI Press Release*। ২৫ ফেব্রুয়ারি ২০১৮। ২৫ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।
12. ↑  "1st Match (N), Nidahas Twenty20 Tri-Series at Colombo, Mar 6 2018,7.00PM"। *ESPN Cricinfo*। সংগ্রহের তারিখ ৬ মার্চ ২০১৮।
13. ↑  "Dhawan, Unadkat brush aside Bangladesh"। *ESPN Cricinfo*। সংগ্রহের তারিখ ৯ মার্চ ২০১৮।
14. ↑  "2nd Match (N), Nidahas Twenty20 Tri-Series at Colombo, Mar 8 2018"। ESPNcricinfo। সংগ্রহের তারিখ ৮ মার্চ ২০১৮।
15. ↑  "Vijay Shankar replaces Hardik Pandya in Australia, Shubman Gill added for New Zealand tour"। *HindustanTimes*। ১৩ জানুয়ারি ২০১৯।
16. ↑  "India vs Australia 3rd ODI: Vijay Shankar to debut; India make three changes"। *The Indian Express* (ইংরেজি ভাষায়)। ১৮ জানুয়ারি ২০১৯। সংগ্রহের তারিখ ১৮ জানুয়ারি ২০১৯।
17. ↑  "Kohli and Shankar helps India win"। *Cricbuzz*। ৫ মার্চ ২০১৯। সংগ্রহের তারিখ ৫ মার্চ ২০১৯।
18. ↑  "Rahul and Karthik in, Pant and Rayudu out of India's World Cup squad"। *ESPN Cricinfo*। সংগ্রহের তারিখ ১৫ এপ্রিল ২০১৯।
19. ↑  "Dinesh Karthik, Vijay Shankar in India's World Cup squad"। *International Cricket Council*। সংগ্রহের তারিখ ১৫ এপ্রিল ২০১৯।

আরও দেখুন
---------

* মোহিত শর্মা
* লুঙ্গি এনগিডি
* ২০১৮ নিদাহাস ট্রফি
* ভারত এ ক্রিকেট দল
* ২০১৯ ক্রিকেট বিশ্বকাপ দলসমূহ
* ২০১৬-১৭ বাংলাদেশ ক্রিকেট দলের ভারত সফর

বহিঃসংযোগ
---------

* ইএসপিএনক্রিকইনফোতে বিজয় শঙ্কর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিজয় শঙ্কর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ভারত দল – ২০১৯ ক্রিকেট বিশ্বকাপ সেমি-ফাইনালিস্ট |
| --- |
| 
* ১ রাহুল
* ৩ চাহাল
* ৭ ধোনি (উইঃ)
* ৮ জাদেজা
* ১১ শমী
* ১৫ কুমার
* ১৮ কোহলি (অঃ)
* ২১ কার্তিক (উইঃ)
* ২৩ কুলদীপ
* ২৫ ধাওয়ান
* ৩৩ পাণ্ড্য
* ৪৫ রোহিত (সহঃ অঃ)
* ৫৯ শঙ্কর
* ৮১ কেদার
* ৯৩ বুমরাহ
* কোচ: রবি শাস্ত্রী

 | ভারত |
| আম্বতি রায়ডু, ঋষভ পন্ত, অক্ষর প্যাটেল, নবদ্বীপ সাইনি ও ইশান্ত শর্মা সংরক্ষিত খেলোয়াড় হিসেবে দলে রয়েছেন। |

| * দে
* স
তামিলনাড়ু ক্রিকেট দল  – বর্তমান স্কোয়াড |
| --- |
| 
* অনিরুদ্ধ
* অপরাজিত
* অশ্বিন
* বদ্রিনাথ
* বালাজি (অঃ)
* এ কার্তিক
* ডি কার্তিক
* এসএস কুমার
* মুকুন্দ
* প্রসন্ন
* শ্রীনিবাস
* বাসুদেবদাস
* বিগনেশ
* বিজয়
* মহেশ

 |


| * দে
* স
গুজরাত টাইটান্স  – বর্তমান দল |
| --- |
| 
* ৩৩ এইচ. পাণ্ড্য (অধিঃ)
* ১ সাই কিশোর
* ৪ নালকান্দে
* ৬ সাহা (†)
* ৭ গিল
* ৮ জোসেফ
* ৯ তেবাতিয়া
* ১০ মিলার
* ১১ শামি
* ১২ সাঙ্গওয়ান
* ১৩ ওয়েড (†)
* ১৪ ভারত (†)
* ১৫ নূর
* ১৮ মনোহর
* ১৯ রশীদ
* ২২ যাদব
* ২৩ সাই
* ২৭ মোহিত
* ৫৯ শঙ্কর
* ৮২ লিটল
* ৯১ শানাকা
* ১৩৩ দয়াল
* উইলিয়ামসন
* প্যাটেল (†)
* মাভি
* ও. স্মিথ

* প্রধান কোচ: নেহরা
* ব্যাটিং কোচ ও মেন্টর: গ্যারি কার্স্টেন
* সহকারী কোচ: নরেন্দ্র নেগি
* সহকারী কোচ: মিঠুন মানহাস
* স্পিন বোলিং কোচ: আশীষ কাপুর

 |